stanford-oval/wikipedia huggingface dataset:
Bumerangi
Aiheesta muualla

Kuvia tai muita tiedostoja aiheesta Bumerangi Wikimedia Commonsissa
Pyykkö, Janne: Bumerangin heittotaidon perusteet Avisuora -blogi.  24.10.201. Viitattu 21.12.2018.
Aboriginal Boomerangs Artlandish Aboriginal Art Gallery. Viitattu 30.7.2018 (englanniksi).
Boomerang Information Murruppi Enterprises - Authentic Aboriginal Art and Gifts.  2011. Viitattu 30.7.2018 (englanniksi) .
Hunting Boomerang: a Weapon of Choice Australian Museum. Viitattu 30.7.2018 (englanniksi).
Boomerang Culturequest. Arkistoitu 15.10.2007. Viitattu 30.7.2018 (englanniksi).
Erimuotoisia bumerangeja.
Urheilubumerangeja.
Bumerangin eräs lentorata ylhäältä katsottuna (A:sta H:hon).
Intian kuninkaallinen laivasto

| Intian kuninkaallinen laivasto |
| --- | --- |
Toiminnassa:  1612–26. tammikuuta 1950
Valtio:  Intia
Puolustushaarat:  merivoimat
Aselajit:  laivasto
Osa joukkoa:  Intian kuninkaallisia asevoimia
Tukikohta:  Bombay
Sodat ja taistelut:  Seitsenvuotinen sota Burman sota Ensimmäinen oopiumisota Toinen oopiumisota Ensimmäinen maailmansota Toinen maailmansota
Intian kuninkaallinen laivasto (engl. Royal Indian Navy, RIN) oli brittiläisen Intian ja Intian dominion meripuolustuksesta vastannut puolustushaara.
Laivasto perustettiin vuonna 1612 Itä-Intian kauppakomppanian laivastona ja se vaihtoi olemassaolonsa aikana nimeä useaan kertaan. Aikojen saatossa laivaston nimenä olivat muun muassa Bombay Marine, Hänen majesteettinsa intialainen laivasto, Hänen majesteettinsa Intian merivoimat ja Intian kuninkaalliset merivoimat kunnes se nimettiin vuonna 1934 Intian kuninkaalliseksi laivastoksi. Laivasto oli kooltaan vaatimaton, kunnes se kasvoi toisessa maailmansodassa merkittäväksi.
Intian hajottua kahdeksi valtioksi 1947 laivaston kalusto ja henkilöstö jaettiin Intian ja Pakistanin kesken suurin piirtein 2:1. Intian valtiomuodon vaihduttua tasavallaksi laivaston nimi muuttui Intian laivastoksi.
Historia

Itä-Intian komppania perustettiin 1599 ja se aloitti taistelukelpoisen laivaston luomisen vuonna 1612. Komppania loi sataman ja pienen laivasto-osaston Suvaliin suojaamaan kauppaansa alueella. Honourable East India Company's Marineksi nimetty osasto vastaanotti ensimmäisen sotalaivansa 5. syyskuuta 1612.
Historia > Bombay Marine 1686 - 1830

Vuonna 1686 pääosa brittien käymästä kaupasta siirrettiin Bombayhin, jolloin laivasto sai nimen Bombay Marine. Vaikka laivaston miehistö oli pääosin intialaisista koottu upseeristo oli täysin eurooppalainen. Kommodori William James tuli Marinen komentajaksi 1751 ja hän hyökkäsi 2. huhtikuuta 1755 Protectorilla Marathan linnakkeeseen tuhoten linnakkeen, vaikka hänellä oli käskynä ainoastaan saartaa se. Helmikuussa 1756 Marine avusti Robert Cliven johtamassa Gheriahin valtauksessa.
Historia > Intian laivasto 1830 - 1858

Vuonna 1830 Bombay Marine nimettiin Intian laivastoksi. Brittien vallattua Adenin laajeni laivaston vastuualue ja samalla sen alaisuuteen perustettiin Induksen laivue. Laivasto osallistui ensimmäiseen oopiumisotaan vuonna 1840.
Historia > Hänen majestettinsa intialainen laivasto 1858 - 1934

Hänen majesteettinsa intialainen laivasto otti 1863 uudelleen käyttöönsä nimen Bombay Marine, joka muutettiin 1877 hänen majesteettinsa Intian merivoimiksi. Merivoimilla oli kaksi divisioonaa eli itäinen divisioona Kalkutassa ja läntinen divisioona Bombayssa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Royal Indian NAvy
Käännös suomeksi
Hofer

Hofer on muun muassa seuraavien henkilöiden sukunimi:
Andreas Hofer (1767–1810), tirolilainen kansanjohtaja, itävaltalaisten kansallissankari
Anna Hofer (s. 1988), italialainen alppihiihtäjä
David Hofer (s. 1983), italialainen maastohiihtäjä
Fabio Hofer (s. 1991), itävaltalainen jääkiekkoilija
Joel Hofer (s. 2000), kanadalainen jääkiekkomaalivahti.
Johanna Hofer (1896–1988), saksalainen näyttelijä
Lukas Hofer (s. 1989), italialainen ampumahiihtäjä
Norbert Hofer (s. 1971), itävaltalainen poliitikko, liikenneministeri
Roland Hofer (s. 1990), italialainen jääkiekkoilija
Thomas Hofer (s. 1996), itävaltalainen mäkihyppääjä
Walter Hofer (s. 1955), itävaltalainen kansainvälisen hiihtoliiton FIS:n mäkihypyn kilpailunjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nadezhda Bruk

Nadezhda Bruk (os. Mislavskaja) (15. elokuuta 1940 Moskova – 5. elokuuta 2022 Tampere) oli suomalainen kuoronjohtaja sekä kuoronjohdon, pianonsoiton, yksinlaulun, musiikin teorian ja säveltapailun opettaja. Venäjällä syntynyt Bruk asui Suomessa vuodesta 1974 ja sai Suomen kansalaisuuden 1979.
Elämä

Nadezhda Brukin isä oli kommodori Jefrem Mislavskij, joka toimi merivoimissa rakennusinsinöörinä, äiti Ida Dinnerstein oli metallinvalmistusinsinööri.
Vuosina 1949–1956 Bruk opiskeli Pietarin musiikkiopiston alaisessa seitsenvuotisessa musiikkikoulussa pianonsoittoa ja sen jälkeen musiikkiopistossa kuoronjohtoa. Vuonna 1960 hänet hyväksyttiin Pietarin valtiolliseen Rimski-Korsakov-konservatorioon, missä hän opiskeli kuoronjohtoa tunnetun venäläisen kuoronjohtajan professori Ivan Poltavtsevin johdolla. Poltavtsev myös kutsui Brukin assistentikseen Pietarin valtiolliseen kulttuurin ja taiteen yliopistoon, jossa Poltavtsev oli tuolloin luomassa kuoronjohdon laitosta.
Vuonna 1973 Bruk muutti perheineen Neuvostoliitosta ensin Yhdysvaltoihin ja sieltä Suomeen. Vuodesta 1974 (pois lukien vuodet 1978–1984) hän asui Tampereella, jonne hänet oli alun perin kutsuttu opettajaksi Tampereen konservatorioon yhdessä aviomiehensä, diplomi-säveltäjä Fridrich Brukin kanssa.
Pedagoginen ja taiteellinen toiminta

1970- ja 1980-luvuilla Nadezhda Bruk johti useita kuoroja sekä opetti pianonsoittoa ja yksinlaulua eri kaupungeissa Suomessa.
Aamulehti uutisoi 22. toukokuuta 1975 Brukin johtaman Tampereen konservatorion lapsikuoron esiintymistä sanoin: ”Iso lapsikuoro lumosi kuulijat.”
Bruk saavutti menestystä myös opettajana: useat hänen oppilaansa ovat edenneet näkyviin asemiin Suomen musiikkielämässä (yksinlaulajat, kuoron- ja orkesterinjohtajat, pianistit).
Vuonna 1979 Brukin johtama Kouvolan Mieskuoro esiintyi menestyksellisesti konserttivierailullaan Saksan liittotasavallassa. Sanomalehti Westfälische Rundshau kirjoitti suomalaisen mieskuoron vierailusta seuraavasti: ”’Vaeltavat leikarit’ Suomesta saivat yleisöltä myrskyisät suosionosoitukset esittäessään meillä Saksassa J.S.Bachin, W.A.Mozartin, F.Schubertin ja L. van Beethovenin teoksia”. Erityisesti saksalaista kriitikkoa hämmästytti se, että 40-henkistä suomalaista mieskuoroa kykeni oivallisesti johtamaan naisjohtaja, mikä siihen aikaan oli vielä harvinaista. Vuonna 1987 Вruk perusti yhdessä aviomiehensä Fridrich Brukin kanssa Tampereelle Piano-opisto Brukin.
Julkaisut ja muu toiminta

1) Kolmiosainen säveltapailun oppikirja opiskelijoille ja yksinlaulun ammattilaisille:
Säveltapailu – Sävelsanelu I osa (250 harjoitusta), Tampere, 1991
Säveltapailu – Sävelsanelu II osa (250 harjoitusta), Tampere, 1992
Säveltapailu – Sävelsanelu III osa (100 harjoitusta), Tampere, 1992
2) Kustannustoiminta:
Fridrich Brukin sävellysten nuottikirjoja:
Kantelesonaatti, Tampere, 1990
Konserttimuunnelmia vanhasta Kalevalasävelmästä sellolle ja pianolle, Tampere, 1991
Fridrich Brukin sävellysten CD-levyjä, esiintyjinä Viron, Latvian, Liettuan ja Suomen filharmonisia orkestereita:
Fridrich Brukin sävellyksiä, 1993
Lyyrisiä kuvia, 1994
Kalevalasta, 1994
Lumikello, 1994
Vuoropuheluja, 1996
Taiteilija Chagall, 2002
The Hand of God, 2003 (kaksois-CD)
Auringonvalo, 2004 (kaksois-CD)
Vaeltava laulaja, 2005 (kaksois-CD)
Nordic Legends, 2007 (kaksois-CD)
Joulun aikaan, 2009
Suomalaisessa vireessä, 2009 (kaksois-CD)
Maailmankaikkeus, 2012
Sinfonia nro 12 Turtolan tähti (2012)
Tunnustuksia

Suomen Leijonan Ritarikunnan ansioristi tunnustuksena panoksesta Suomen musiikkitaiteen kehittämiseen, 1990
Suomen opetusministeriön kunniakirja tunnustuksena panoksesta Suomen musiikkitaiteen kehittämiseen, luovutettu valtion taiteilijaeläkkeen myöntämisen yhteydessä, 2000
Luettelo Wyomingin piirikunnista

Wyomingin piirikunnat
Tämä on luettelo Wyomingin osavaltion piirikunnista. Wyomingissä on 23 piirikuntaa.
Hallinto

Wyomingissa noudatetaan ns. Dillonin sääntöä, jonka mukaan piirikunnat toimivat lähtökohtaisesti osavaltion lainsäädäntöelimen säätämien lakien toteuttajina. Piirikunnilla ei ole omia perustamiskirjoja eivätkä ne saa tehdä mitään sellaista, mihin niillä ei ole osavaltion erillistä lupaa. Piirikuntia johtaa valtuusto, jonka koko on 3–5 henkilöä asukasluvusta riippuen.
Tehtävät

Piirikuntien lakisääteisiä tehtäviä ovat mm. asumattoman maan kaavoitus sen kehittämisen säännöstelemiseksi sekä teiden ylläpito. Piirikunnat voivat halutessaan perustaa kirjastoja alueileen. Piirikunnat eivät sen sijaan saa perustaa tai hallinnoida julkisia kouluja, mutta voivat tukea näiden toimintaa rahallisesti.
Luettelo piirikunnista

| Piirikunta | Sijainti | Hallintokeskus | Perustettu | Väkiluku (2020) |
| --- | --- | --- | --- | --- |
| Albanyn piirikunta |  | Laramie | 1868 | 37 066 |
| Big Hornin piirikunta |  | Basin | 1896 | 11 521 |
| Campbellin piirikunta |  | Gillette | 1911 | 47 026 |
| Carbonin piirikunta |  | Rawlins | 1868 | 14 537 |
| Conversen piirikunta |  | Douglas | 1888 | 13 751 |
| Crookin piirikunta |  | Sundance | 1875 | 7 181 |
| Fremontin piirikunta |  | Lander | 1884 | 39 234 |
| Goshenin piirikunta |  | Torrington | 1911 | 12 498 |
| Hot Springsin piirikunta |  | Thermopolis | 1911 | 4 621 |
| Johnsonin piirikunta |  | Buffalo | 1875 | 8 447 |
| Laramien piirikunta |  | Cheyenne | 1867 | 100 512 |
| Lincolnin piirikunta |  | Kemmerer | 1911 | 19 581 |
| Natronan piirikunta |  | Casper | 1888 | 79 955 |
| Niobraran piirikunta |  | Lusk | 1911 | 2 467 |
| Parkin piirikunta |  | Cody | 1909 | 29 624 |
| Platten piirikunta |  | Wheatland | 1911 | 8 605 |
| Sheridanin piirikunta |  | Sheridan | 1888 | 30 921 |
| Subletten piirikunta |  | Pinedale | 1921 | 8 728 |
| Sweetwaterin piirikunta |  | Green River | 1867 | 42 272 |
| Tetonin piirikunta |  | Jackson | 1921 | 23 331 |
| Uintan piirikunta |  | Evanston | 1869 | 20 450 |
| Washakien piirikunta |  | Worland | 1911 | 7 685 |
| Westonin piirikunta |  | Newcastle | 1890 | 6 838 |
Aiheesta muualla

Kuvia tai muita tiedostoja aiheesta Luettelo Wyomingin piirikunnista Wikimedia Commonsissa
Malik ibn Anas

Paastoa koskevan osan kansilehti malikiittien lakikirjasta Muwatta (Marokko, 1107).
Malik ibn Anas (arab. مَالِك بن أَنَس‎, Mālik ibn ’Anas; 711–795), joka yleensä tunnetaan nimellä ”imaami Malik”, oli malikiittisen islamilaisen sunni-lakikoulukunnan perustaja. Hän oli pyhän šarialain neljästä suurimmasta imaamista järjestyksessä toinen. Hänen teostensa pohjalta syntyneen lakikoulukunnan seuraajia on nykyisin enemmän kuin ketään muita Abu Hanifan koulukuntaa lukuun ottamatta.
Elämä

Islamilaisen perimätiedon mukaan Malik syntyi Medinassa. Hän oli tunnettu vilpittömyydestään, uskostaan, hurskaudestaan, jumalanpelosta ja oppineisuudestaan hadith-tieteissä. Hänen anteliaisuutensa oli legendaarista, samoin kuin hänen rakkautensa profeetta Muhammedia kohtaan. Kerrotaan, että hän ei noussut ratsaille Medinan rajojen sisällä, koska Muhammed oli haudattu sinne. Hänen hurskaudestaan kertoo, ettei hän koskaan ollut liian ylpeä sanomaan, ettei tiedä, eikä hän koskaan maininnut hadithia suorittamatta ensin rituaalipesua. Malikin kerrotaan joutuneen poliittisiin erimielisyyksiin kalifi al-Mansurin kanssa, minkä takia Medinan kuvernööri määräsi hänelle 70 ruoskaniskua.
Muwatta Malik

Väitetyn ikänsä puolesta Malikin hadith-kokoelma Muwatta eli ”kuljettu polku” on kaikkein varhaisin. Sitä ei kuitenkaan ole laskettu arvostettujen ”kuuden kirjan” joukkoon maliki-lakikoulukuntaa lukuun ottamatta, missä se korvaa Sunan Ibn Majahin. Muwattaan sisältyvät hadithit on melkein kaikki sisällytetty myös kokoelmaan Sahih al-Bukhari, joten Muwatta on siksikin voitu jättää kuuden kirjan ulkopuolelle. Imaami Shafi'in kerrotaan sanoneen, ettei Jumalan kirjan jälkeen mikään kirja maan päällä ollut luotettavampi kuin Malikin Muwatta. Kokoelma jakautuu 61 osaan ja sisältää 1861 hadithia.
Joseph Schachtin mukaan Muwatta ei ole suoraan Malikin tekemä, vaan se on koottu hänen oppilaittensa tekemistä muistiinpanoista. Sen voi katsoa edustavan Medinassa 700-luvun jälkipuoliskolla vallinneita šarialain käytäntöjä. Schacht pitää Malikin lakiajattelua vähemmän edistyneenä kuin hänen irakilaisten aikalaistensa Kufassa, jotka seurasivat Abu Hanifan opetuksia. Malik nojautui vielä ”elävään traditioon” eli uskonoppineiden yksimielisyyteen. Tämän hän yhdisti uskonoppineiden omaan itsenäiseen järkeilyyn. Nämä olivat medinalaisen koulukunnan tunnuspiirteitä. Malikiitit alkoivat oppineiden yleisen yksimielisyyden ohella vedota Medinan muinaisten oppineiden yksimielisyyteen, mikä vastasi perinteistä ideaa yksimielisyysperiaatteen alueellistamisesta.
Mills

Mills on muun muassa seuraavien henkilöiden sukunimi:
Alice Mills (s. 1986), australialainen uimari ja olympiavoittaja
Alley Mills (s. 1951), yhdysvaltalainen näyttelijä
Brad Mills (s. 1983), kanadalainen jääkiekkoilija
C. Wright Mills (s. 1962), yhdysvaltalainen sosiologi
Danny Mills (s. 1977), englantilainen jalkapalloilija
David Mills (1938–2024), yhdysvaltalainen tietojenkäsittelytieteilijä ja Internetin pioneeri
Derek Mills (s. 1972), yhdysvaltalainen pikajuoksija
Donna Mills (s. 1940), yhdysvaltalainen näyttelijä
Edwin Mills (1878–1946), brittiläinen köydenvetäjä
Gordon Mills (1935–1986), englantilainen laulunkirjoittaja ja manageri
Hannah Mills (s. 1988), brittiläinen kilpapurjehtija, olympiavoittaja ja maailmanmestari
Hayley Mills (s. 1946), brittiläinen näyttelijä
Irving Mills (1894–1985), yhdysvaltalainen musiikkotuottaja, manageri ja sanoittaja
Janet Mills (s. 1947), yhdysvaltalainen demokraattipoliitikko ja kuvernööri
Jeff Mills (s. 1963), yhdysvaltalainen musiikkituottaja ja DJ
John Mills (1908–2005), englantilainen näyttelijä
John Atta Mills (1944–2012), Ghanan presidentti
Juliet Mills (s. 1941), brittiläis-yhdysvaltalainen näyttelijä
Les Mills (s. 1934), uusiseelantilainen kuulantyöntäjä ja kiekonheittäjä
Magnus Mills (s. 1954), englantilainen kirjailija
Mick Mills (s. 1949), englantilainen jalkapalloilija
Natalia Mills (s. 1993), panamalainen jalkapalloilija
Mike Mills (1958–2009), yhdysvaltalainen basisti
Novlene Williams-Mills (s. 1982), jamaikalainen juoksija
Pat Mills (s. 1949), brittiläinen sarjakuvakäsikirjoittaja
Patrick Mills (s. 1988), australialainen koripalloilija
Philip Mills (s. 1963), walesilainen ralliautoilun kartanlukija
Robert Mills (1781–1855), yhdysvaltalainen arkkitehti
W. H. Mills, matemaatikko, jonka mukaan on nimetty Millsin vakio
William Mills (s. 1938), yhdysvaltalainen kestävyysjuoksija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Garai

Suvun vaakuna
Garai oli unkarilainen aatelissuku, joka oli yksi Unkarin kuningaskunnan voimakkaimmista ja vaikutusvaltaisimmista 1300- ja 1400-luvuilla. Nimi tulee Gara-nimisestä paikasta (Gorjani) entisessä Valkón komitaatissa Slavoniassa, jonka kuningas Béla IV myönsi István Drusmalle (Garai) vuonna 1269. Garai-suvun omaisuus oli pääasiassa Tonavan ja Tiszan välisissä komitaateissa sekä Slavoniassa ja Syrmiassa. István I. Garain (1300) kuoleman jälkeen suku jakautui baanin ja palatiinin sukuhaaroihin.
Aiheesta muualla

Kuvia tai muita tiedostoja aiheesta Garai Wikimedia Commonsissa
Kuningas Sigismundin myötämä Garai-suvun vaakunan parannus 1416
Garay-sukutaulu, Kroatia (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Henkilöt:  Deutsche Biographie
Harpo

Harpo vuonna 2012.
Jan Svensson eli Harpo (s. 5. huhtikuuta 1950 Bandhagen, Tukholma) on ruotsalainen pop-muusikko. Hän lainasi taiteilijanimensä Harpo Marxilta. Peruskoulun jälkeen Harpo aloitti teatteriopinnot Tukholmassa 16-vuotiaana. Ensisinglensä hän julkaisi vuonna 1973.
Vuonna 1976 "Moviestar" pääsi Harpon ainoana kappaleena Yhdistyneen kuningaskunnan viralliselle singlelistalle. Muita tunnettuja kappaleita ovat muun muassa "Horoscope" ja "Motorcycle Mama". Harpo on yhä suosittu muun muassa Saksassa, jossa hän teki kiertueen vuonna 2007.
Lojax levytti "Moviestarin" vuonna 1976 suomeksi nimellä "Suuri Star" (suomeksi sanoittanut Irina Englund, joka tunnetaan paremmin esiintyjänimellään Irina Milan) ja tyttöviisikko Sitruunapippuri vuonna 1997 nimellä "Kahdestaan" (suomeksi sanoittanut Pekka Eronen).
Harpo esiintyi Ruisrockissa vuonna 1978. Eläkeläiset-yhtye julkaisi albumillaan Pahvische (2002) oman versionsa "Moviestarista" nimellä "Humppastara".
Harpo on tunnettu myös pitkäaikaisena ravihevosten kasvattajana ja valmentajana. Nykyään hän pitää omaa tallia Halmstadin lähistöllä Ruotsin lounaisosassa. Vuonna 1980 Harpo joutui harjoituslenkillä ollessaan hevosen potkaisemaksi. Onnettomuuden seurauksena hän menetti hajuaistinsa ja näön oikeasta silmästään.
Diskografia > Studioalbumi

Leo the Leopard (1974)
Harpo & Bananaband (1975)
Moviestar (1975)
Harpo Smile (1976)
Harpo Hits (1977)
The Hollywood Tapes (1977)
Jan Banan (1978)
Råck änd råll rätt å slätt (1979)
The Fool of Yesterday (1981)
Let’s Get Romantic (1984)
London (1988)
Harpo (1992)
Jan Harpo Svensson 05 (2005)
Diskografia > Kokoelma-albumit

Samlade hits (1995)
Movie Star (1996)
Moviestar (1996)
Harpohits! (1997)
The Collection (2001)
Klassiker (2003)
Aiheesta muualla

Infoa Harposta (Arkistoitu – Internet Archive) (saksaksi)
Harpo-Fan, Harpon fanisivut (saksaksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa  Israel  Suomi (KANTO)  Yhdysvallat 
Taiteenala:  MusicBrainz 
Muut:  Europeana
Kansallissankarin ritarikunta

Ritarikunnan tunnuksia
Kansallissankarin ritarikunta (georg. ეროვნული გმირის ორდენი, Erovnuli gminis ordeni) on georgialainen ritarikunta, joka perustettiin 24. kesäkuuta 2004. Se on Georgian korkein mahdollinen kunnianosoitus, ja sitä myönnetään tunnustuksena Georgian hyväksi tehdyistä sankariteoista.
Ritarikuntaan nimetyt henkilöt saavat käyttää titteliä ”kansallissankari”. Lisäksi he saavat kertaluontoisen 10 000 larin (3 650 euroa) rahapalkkion.
Ritarikunnassa on yksi luokka:
ritarikunnan nauha
Tea Helenelund

Tea Regina Emilia Helenelund (18. helmikuuta 1917 Sulva – 17. joulukuuta 2010 Vaasa) oli suomalainen kuvanveistäjä.
Tea Helenelund opiskeli Suomen taideakatemian koulussa vuosina 1944–1947. Hän debytoi Helsingissä vuonna 1952.
Helenelund tunnetaan muun muassa lukuisista lapsiaiheisista pronssipatsaistaan, sekä julkisista veistoksistaan. Vaasassa niitä ovat muun muassa Kasarmintorin Lottapatsas (2005), Inkerinpuiston Liikenteessä kuolleiden lasten muistomerkki (1955) ja C.A. Setterbergin muistomerkki Kirkkopuistikolla (1996).
Helenelund teki paljon lapsiaiheisia, pienikokoisia pronssipatsaita. Häneltä tunnetaan yli 300 maalausta tai veistosta. Helenelund toimi myös kuvaamataidonopettajana vuoteen 1973 saakka.
Helenelundille myönnettiin Vaasan kaupungin kulttuuripalkinto vuonna 2007. Hän oli Suomen Kuvanveistäjäliiton varsinainen ja kunniajäsen, sekä Kuvataiteilijaseniorit ry:n kunniajäsen.
Valokuvia julkisista veistoksista

Gunnar Rosenholmin muistomerkki, Mustasaari.
Pohjan sankarimuistomerkki, Raasepori, 1951.
Inkeri-patsas eli Liikenteessä kuolleiden lasten muistomerkki, Vaasa, 1955.
Jarl Hemmerin muistolaatta, Mustasaari, 1957
Joel Rundtin rintakuva, Uusikaarlepyy, 1970.
C. A. Setterbergin muistolaatta, Vaasa 1978.
Heikki Klemetti, Vaasa, 1980.
Raippaluodon sankarimuistomerkki, Mustasaari, 1982.
Sota-ajan nainen, Vöyri, 1984.
Karoliinikenraali Carl Gustaf Armfeltin muistokivi, 1986, Liljendal, Loviisa.
Nuoruudenlähde, Vaasa, 1986.
Luonnonpalvoja, Vaasa, 1986.
C. A. Setterbergin muistomerkki, Vaasa, 1996.
Lotta-patsas, Vaasa, 2005.
Tyttö ja sammakko, Mustasaari.
Maliki

Kairouanin suuri moskeija Tunisiassa on maliki-koulukunnan tärkeimpiä keskuksia.
Maliki (arab. مالكي‎, mālikī) on yksi sunnalaisen islamin neljästä lakikoulukunnasta (madhhab). Nimen taustalla on imaami Malik eli Malik ibn Anas (711–795), joka oli šarialain neljästä suurimmasta imaamista järjestyksessä toinen. Imaami Malikin kerrotaan olleen kotoisin Medinasta, ja hänen myötään Medinan lainopillinen ajattelu alkoi kehittyä malikiittiseksi koulukunnaksi.
Maliki-koulukunta levisi Medinasta koko Pohjois-Afrikkaan, mistä se on levinnyt myös Saharan eteläpuolelle. Malikiitteja on myös Lähi-idän maissa. Keskiajalla koulukunnan alueisiin kuului myös Espanja ja Sisilia. Koulukunnan seuraajia on nykyisin enemmän kuin ketään muita hanafi-koulukuntaa lukuun ottamatta.
Imaami Malik

Islamilaisen perimätiedon mukaan Malik syntyi Medinassa. Hän oli tunnettu vilpittömyydestään, uskostaan, hurskaudestaan, jumalanpelosta ja oppineisuudestaan hadith-tieteissä. Hänen anteliaisuutensa oli legendaarista, samoin kuin hänen rakkautensa profeetta Muhammedia kohtaan.
Muwatta Malik

Malikiittisen šariakoulukunnan perusteoksena pidetään imaami Malikin hadith-kokoelmaa Muwatta eli "kuljettu polku". Oletetun ikänsä nojalla se on kaikista islamilaisista hadith-kokoelmista varhaisin. Sitä ei kuitenkaan ole hyväksytty kaikkein arvostetuimpien eli ”kuuden kirjan” joukkoon malikiittien koulukuntaa lukuun ottamatta. Heidän keskuudessaan Muwatta korvasi Sunan Ibn Majahin. Melkein kaikki Muwattaan sisältyvät hadithit ovat myös kokoelmassa Sahih al-Bukhari. Muwatta on siksikin voitu jättää kuuden kirjan ulkopuolelle. Imaami Shafi'in kerrotaan sanoneen, ettei Jumalan kirjan eli Koraanin jälkeen mikään kirja maan päällä ollut luotettavampi kuin Malikin Muwatta. Kokoelma jakautuu 61 osaan ja sisältää 1861 hadithia. Joseph Schachtin mukaan Muwatta ei kuitenkaan ollut suoraan imaami Malikin tekemä, vaan koottiin hänen oppilaittensa tekemistä muistiinpanoista. Sen voi katsoa edustavan Medinassa 700-luvun jälkipuoliskolla vallinnutta šarialakia.